**ΠΛΑΙΣΙΟ ΕΠΙΓΡΑΜΜΑΤΙΚΗΣ ΠΕΡΙΓΡΑΦΗΣ ΔΡΑΣΗΣ**

**ΓΙΑ ΕΥΡΥΤΕΡΗ ΕΦΑΡΜΟΓΗ**

|  |  |
| --- | --- |
| ΣΧΟΛΕΙΟ: | **2ο ΠΕΙΡΑΜΑΤΙΚΟ ΓΕΛ ΑΘΗΝΩΝ** |
| ΚΑΤΗΓΟΡΙΑ ΔΡΑΣΗΣ: | **ΟΜΙΛΟΣ** |
| ΤΙΤΛΟΣ ΔΡΑΣΗΣ: | **ΚΑΙΝΟΤΟΜΙΑ ΚΑΙ ΕΠΙΧΕΙΡΗΜΑΤΙΚΟΤΗΤΑ** | ΔΙΑΡΚΕΙΑ ΔΡΑΣΗΣ: | ΕΠΤΑ (7) ΜΗΝΕΣ |
| ΥΠΕΥΘΥΝΟΣ ΕΚΠΑΙΔΕΥΤΙΚΟΣ: | ΚΑΛΟΓΡΗ ΠΑΝΑΓΙΩΤΑ | ΕΙΔΙΚΟΤΗΤΑ: | ΟΙΚΟΝΟΜΟΛΟΓΟΣ ΠΕ 80 |
| ΣΥΝΕΡΓΑΖΟΜΕΝΟΙ ΕΚΠΑΙΔΕΥΤΙΚΟΙ (ΑΡΙΘΜΟΣ ΚΑΙ ΕΙΔΙΚΟΤΗΤΑ) |
| 1. | ΡΟΥΜΠΑΝΗ ΝΙΚΗ  | ΕΙΔΙΚΟΤΗΤΑ: | ΕΙΚΑΣΤΙΚΟΣ ΠΕ08 |
| ΣΧΟΛΙΚΟΣΧΡΟΝΟΣ ΥΛΟΠΟΙΗΣΗΣ ΔΡΑΣΗΣ: | 10/2018- 4/2019 | ΣΥΜΜΕΤΕΧΟΝΤΑ ΤΜΗΜΑΤΑ ΣΧΟΛΕΙΟΥ: | ΜΑΘΗΤΕΣ ΚΑΙ ΑΠΟ ΤΙΣ 3 ΤΑΞΕΙΣ ΤΟΥ ΛΥΚΕΙΟΥ |
| ΠΛΗΘΟΣ ΣΥΜΜΕΤΕΧΟΝΤΩΝ | ΕΚΠΑΙΔΕΥΤΙΚΩΝ: | 2 | ΜΑΘΗΤΩΝ: | 15 | ΤΡΙΤΩΝ: | 1 |
| **ΣΤΟΧΟΣ ΔΡΑΣΗΣ:** | Οι μαθητές και οι μαθήτριες να αποκτήσουν βασικές γνώσεις που αφορούν: στην έννοια της επιχειρηματικότητας και την αξία της καινοτομίας στις σύγχρονες κοινωνίες.Να αναπτύξουν δεξιότητες οι οποίες θα αποτελέσουν τις πρώτες βάσεις για να επιλέξουν το επαγγελματικό τους μέλλον.Να κατανοήσουν την έννοια της αυτοαπασχόλησης και να ανακαλύψουν τη σημασία της Εταιρικής Κοινωνικής Ευθύνης.Επίσης, στόχος του ομίλου είναι οι μαθητές να εξοικειωθούν με την έννοια και την πρακτική της **Κοινωνικής Επιχειρηματικότητας.** |
| **ΣΥΝΤΟΜΗ ΠΕΡΙΓΡΑΦΗ ΥΛΟΠΟΙΗΣΗΣ (200-300 λέξεις)** |
| Μέσα από βιωματική εμπειρία σχετικά με τον κόσμο τον επιχειρήσεων οι μαθητές δημιουργούν τη δική τους εικονική επιχείρηση και τα δικά τους προϊόντα, εντοπίζουν επενδυτικές ευκαιρίες, μοιράζουν τους ρόλους και τις αρμοδιότητες, συντάσσουν ένα επιχειρηματικό σχέδιο, αναλαμβάνουν ευθύνες, μαθαίνουν να αντιμετωπίζουν τις αντιξοότητες. Ο όμιλος λειτουργεί πέντε σχολικά έτη.**Παρουσίαση των δραστηριοτήτων του σχολικού έτους 2018-2019.**Όπως κάθε χρόνο, στις πρώτες συναντήσεις δημιουργείται η ομάδα, αναλύονται και συζητούνται οι σκοποί του ομίλου, ο τρόπος δράσης και οι μαθητές εξοικειώνονται με τη μεθοδολογία.Στη συνέχεια συζητούνται και επεξεργάζονται ιδέες των μαθητών για τη δημιουργία εικονικής επιχείρησης. Το σχολικό έτος 2018-2019 υπήρχαν αρκετές επιχειρηματικές ιδέες. Επικράτησε η άποψη για την ίδρυση μίας επιχείρησης Βιωματικού Επαγγελματικού Προσανατολισμού με την ονομασία «ΒΙΩΜΑ» με σκοπό την κάλυψη της ανάγκης των μαθητών για μία ορθή επιλογή επαγγέλματος, καθώς αυτή καθορίζει σε σημαντικό βαθμό τη μετέπειτα ζωή τους.Η ιδέα βασίστηκε στο γεγονός ότι στη Δευτεροβάθμια Εκπαίδευση στη χώρα μας δεν υπάρχει ολοκληρωμένη καθοδήγηση επαγγελματικού προσανατολισμού και ότι πολλοί μαθητές έχουν ελάχιστες πληροφορίες για τη σχολή που θα επιλέξουν να φοιτήσουν και για το μελλοντικό τους επάγγελμα.Το αντικείμενο της επιχείρησης ήταν η δημιουργία μίας πλατφόρμας επικοινωνίας, μέσω της οποίας μπορούσε να επιτευχθεί η διασύνδεση των ενδιαφερομένων μαθητών με επαγγελματίες, επιχειρήσεις και οργανισμούς.Η ίδρυση της επιχείρηση βασίστηκε στο πρότυπο μιας Ανώνυμης Εταιρείας. Όλη η ομάδα συζήτησε και κατήρτισε το καταστατικό της εταιρείας. Επίσης, καθορίστηκαν οι θεματικοί άξονες: Δημιουργία ιστοσελίδας, κοινό στο οποίο απευθύνεται, ανεύρεση πόρων/χρηματοδότηση της εταιρείας, κόστος παραγωγής, σχέση πελάτη – προϊόντος/Έρευνα αγοράς κλπ.Στη συνέχεια έγινε ο επιμερισμός των αρμοδιοτήτων, και ο χωρισμός σε επιμέρους ομάδες. Οι μαθητές ανέλαβαν ρόλους και αρμοδιότητες ανάλογα με τις δεξιότητες και τα ενδιαφέροντά τους. Άλλοι ασχολήθηκαν με τη δημιουργία της ιστοσελίδας, ορισμένοι με την έρευνα της αγοράς, κάποιοι μαθητές με τον οικονομικό τομέα, άλλοι με τη διαφήμιση και άλλοι με τον συντονισμό και την οργάνωση των εργασιών.  |
| **ΑΠΟΤΕΛΕΣΜΑΤΑ- ΠΡΟΤΑΣΕΙΣ (200-300 λέξεις)** |
| Με επιτυχία δημιουργήθηκε η ιστοσελίδα, όπου ήταν καταχωρισμένες όλες οι επιχειρήσεις, οργανισμοί και επαγγελματίες που θα ήταν πρόθυμοι να στηρίξουν αυτή την προσπάθεια. Η ανάρτηση των οργανισμών, επιχειρήσεων και επαγγελματιών έγινε μετά από μεγάλο έλεγχο ώστε να διασφαλιστεί η ομαλή, ασφαλής και αποτελεσματική επικοινωνία των μαθητών μαζί τους.Μέσω της ιστοσελίδας οι μαθητές που ενδιαφέρονταν να πληροφορηθούν σχετικά με κάποιο επάγγελμα- ή και να γνωρίσουν από κοντά κάποιον που ασκεί το επάγγελμα που θα ήθελαν να ακολουθήσουν-, είχαν τη δυνατότητα να έλθουν σε επαφή με έμπειρους επαγγελματίες, να τους συναντήσουν- ακόμη και εν ώρα εργασίας- και να κατανοήσουν τη φύση και τις προκλήσεις των διαφόρων επαγγελμάτων βιωματικά.Η εικονική επιχείρηση του ομίλου «ΒΙΩΜΑ» έλαβε μέρος την 01/03/2019, με δικό της περίπτερο, στην Έκθεση Μαθητικών Επιχειρήσεων (Trade Fair) Ελλάδας. Η έκθεση, που διοργανώνεται από το Σωματείο Επιχειρηματικότητας Νέων (ΣΕΝ), πραγματοποιήθηκε στο Εμπορικό κέντρο Τhe Mall Athens.Για τη συμμετοχή στην έκθεση οι μαθητές του ομίλου δημιούργησαν διαφημιστικά φυλλάδια και αφίσες. Τέλος οι μαθητές συνέταξαν το Επιχειρηματικό Σχέδιο (Business Plan) της επιχείρησης.Παρουσίαση των αποτελεσμάτων με Ρ.Ρ. σε εκδήλωση του σχολείου. Μαθήτριες του ομίλου συμμετέχουν σε Workshops γυναικείας επιχειρηματικότητας, που πραγματοποιούνται στο πλαίσιο του ευρωπαϊκού έργου: "Female Digital and Entrepreneurial Skills" που διοργανώνει το ΣΕΝ. |
| ΤΕΚΜΗΡΙΩΣΗ / ΕΡΕΥΝΑ | ΑΡΧΙΚΗ (ΝΑΙ/ΟΧΙ)ΝΑΙ | ΔΙΑΜΟΡΦΩΤΙΚΗ (ΝΑΙ/ΟΧΙ) | ΤΕΛΙΚΗ (ΝΑΙ/ΟΧΙ) |
| ΜΕΘΟΔΟΙ ΤΕΚΜΗΡΙΩΣΗΣ / ΕΡΕΥΝΑΣ(π.χ. παρατήρηση, ετεροπαρατήρηση, συνεντεύξεις, ερωτηματολόγια, έρευνα αρχείων, ημερολόγια κ.α.). | - Τεχνικές που αποσκοπούν στην οικοδόμηση πνεύματος ομάδας (όπως, συνεντεύξεις, αξιοποίηση εμπειριών, έκφραση αξιών, συζήτηση για το πρόγραμμα, επεξεργασία ζητημάτων)- Συνεντεύξεις- Ερωτηματολόγιο- Προσομοίωση |
| ΣΥΝΔΕΣΜΟΣ ΑΝΑΡΤΗΣΗΣ ΔΡΑΣΗΣ: | https://vioma.webnode.gr/epaggelmaties-epicheiriseis/ |